Arbeidskontrakt for gruppe 2

Medlemmer: Anders Marcelius Hofoss Frostrud, Elias Hanken Fiskerstrand, Alejandro Miguel Talley, Thomas Endrè Ystenes

…….

# Roller og oppgavefordeling *(Hvordan organiserer man arbeidet?)*

Hvilke roller/ ansvarsområder er formålstjenlig for samarbeidet i prosjekt-gruppen?

Teamleder: Thomas  
Ansvarlig for å sette opp møter, hovedkontakt med oppdragsgiver.

Dokumentansvarlig: Alejandro  
Oversikt over dokumenter, skriving av møtereferater.  
  
Kvalitetssikring: Felles ansvar, særlig ansvar for eget arbeid.  
Alle har et ansvar for kvalitetskontroll/dokumentasjon av eget arbeid. Det forventes også at andre team medlemmer som finner mangler/problem i arbeid gir konstruktiv tilbakemelding om dette.

# Prosedyrer *(hvordan gjør man ting?)*

1. *Møteinnkalling*  
   Da vi ikke har mulighet for å møte oppdragsgiver før mandag 16. januar, har vi ikke enda mulighet til å avtale nærmere før dette. Vi vil i utgangspunktet forsøke å ha sprint-møter annenhver uke, mandag, klokka 10. Teamleder har ansvar for å sene innkallelse til disse, via e-post. Ekstraordinære møter kan også bli aktuelt, og skal eventuelt meldes til møtedeltakere snarest mulig. Vi vil også ha daglige stand-up møter.
2. *Varsling ved fravær eller andre hendelser*  
   Fravær skal meldes til gruppa snarest mulig. Kan gjøres via Discord, da dette først og fremst påvirker gruppen, og ikke oppdragsgiver, med unntak av fravær fra sprint-møter.
3. *Dokumenthåndtering*  
   Møtereferater og andre dokumenter skal bli lagret i GitHub repoet.  
   Hvert møtereferat skal lagres som et eget dokument.
4. *Innleveringer av gruppearbeider*  
   Mål for sprints blir bestemt i sprint-møter, og skal opprettholdes, så langt dette er mulig.  
   Arbeid skal dokumenteres etter hvert. Dersom det blir vanskelig å holde en frist, skal gruppen informeres om dette, gjerne i løpet av stand-up møter.

# Interaksjon *(Hvordan opptrer man sammen?)*

1. *Oppmøte og forberedelse*  
   I utgangspunktet satser vi på å ha møter klokken 10 om morgenen, både sprint-møter og stand-up-møter. Alle har ansvar for å etter beste evne forberede seg på disse, og vite på forhånd hva de ønsker å ta opp.
2. *Tilstedeværelse* *og engasjement*  
   Gruppemedlem skal opptre på en slik måte at de ikke unødvendig forstyrrer de andre. Ting som arbeidsmusikk er tillat, dersom det blir benyttet headset, eller ellers ikke er forstyrrende for andre. Det er forventet alle skal holde seg til saken under møter, osv., og ellers opptre profesjonelt.
3. *Hvordan støtte hverandre*  
   Gruppa skal legge vekt på kompetansedeling og konstruktiv tilbakemelding. Det skal være lav terskel for å be om råd/hjelp til problemstillinger.
4. *Uenighet, avtalebrudd*  
   Dersom det oppstår brudd på gruppekontrakt, skal det først gjøres et forsøk på å komme til enighet internt i gruppa. Dersom dette ikke går, skal veileder informeres snarest. I verste fall kan det bli aktuelt å splitte opp gruppa.